26/3/23

**פברואר 2023 במגמה מעורבת: התיירות הזרה עדיין מדשדשת**

**תיירות הפנים מפצה.**

**חודש פברואר, הנחשב לחודש חלש יחסית בשנה, מצביע על ירידה של 17% בלינות התיירים.   
ע"פ נתוני חודשים ינואר ופברואר 2023 במצטבר, ישנה ירידה של 21% בלינות התיירים בישראל.**

**לינות התיירים**: בפברואר הסתכמו לינות התיירים בכ-**727 אלף** – ירידה של **17%** לעומת פברואר 2019. המספרים, כאמור, עדיין רחוקים מאלה של 2019.

ירידות גבוהות מהממוצע נרשמו באילת, ירידה של **62%** לעומת 2019, נצרת עם ירידה של **30%,** הרצליה בירידה של **31%**, חיפה בירידה של **26%**, טבריה עם ירידה של **23%**, נתניה ירידה של **22%,** ים המלח עם ירידה של **18%**, ירושלים ירידה **11%** ותל אביב עם ירידה של 5% בלבד.

**לינות הישראלים** : בפברואר הסתכמו לינות הישראלים בכ-**902 אלף**, ירידה של **3%** לעומת פברואר 2022 (תקופה האומיקרון), עליה של **15%** לעומת פברואר 2019.

**סה"כ הלינות:** הסתכמו בכ -**1.6 מיליון** - ירידה של **2%** לעומת פברואר 2019.

**תפוסת החדרים הארצית :**

הסתכמה בכ-**60%** לעומת כ-**42%** בפברואר 2022 (אומיקרון) ו-**64%** בפברואר 2019.

התפוסות הגבוהות מהממוצע הארצי נרשמו בירושלים כ-**64%**, אילת כ-**63%**, ים המלח, נצרת ות"א עם כ-**61%** תפוסה בכל אחד מהאזורים.   
בהרצליה נרשמה תפוסה של **59%**, בנתניה נרשמה תפוסה של כ-**53%** כל אחת ובחיפה כ-**49%** תפוסה.

**מהתאחדות המלונות נמסר: "**הודות ללינות הישראלים שמאמינים בענף המלונאות המקומי, הפער מול נתוני הלינות בפברואר ב-2019 הוא 2% בלבד. אנו מקוים כי מחודש מרץ ואילך, נראה התאוששות גם בתיירות הנכנסת, על רקע מזג האויר הנוח וקמפיין משרד התיירות בעולם"

\* מצורפת טבלה מסודרת המציגה את כל הנתונים.